Document ID: 31983R1931

*****
ΚΑΝΟΝΙΣΜΟΣ (ΕΟΚ) αριθ. 1931/83 ΤΗΣ ΕΠΙΤΡΟΠΗΣ
της 14ης Ιουλίου 1983
που τροποποιεί τον κανονισμό (ΕΟΚ) αριθ. 861/83 σχετικά με τις ενέργειες έρευνας και ανάπτυξης των νέων χρήσεων των προϊόντων στον οινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1595/83 (2), και ιδίως το άρθρο 41γ παράγραφος 5,
Εκτιμώντας:
ότι, σύμφωνα με το άρθρο 41γ του κανονισμού (ΕΟΚ) αριθ. 337/79, έχουν ληφθεί μέτρα που ευνοούν την εφαρμογή μέσων άλλων εκτός από την απόσταξη, για τη διάθεση των πλεονασμάτων των προϊόντων που αναφέρονται στο άρθρο 1 παράγραφος 2 του εν λόγω κανονισμού·
ότι ο κανονισμός (ΕΟΚ) αριθ. 861/83 (3) έχει θεσπίσει λεπτομέρειες εφαρμογής αυτών των μέτρων· ότι, ειδικότερα, η προθεσμία για την υποβολή, στον αρμόδιο οργανισμό, των προτάσεων για τις εργασίες που θα πραγματοποιηθούν έχει καθοριστεί μόνο για την περίοδο 1982/83· ότι πρέπει να συμπληρωθεί αυτός ο κανονισμός με τον καθορισμό, από τώρα, των προθεσμιών για την υποβολή, στον αρμόδιο οργανισμό, των προτάσεων για τις περιόδους 1983/84 και 1984/85·
ότι είναι απαραίτητο ο οργανισμός του Κράτους μέλους που είναι επιφορτισμένο να πραγματοποιήσει τις πληρωμές των εργασιών έρευνας να είναι εκείνος που έχει εξουσιοδοτηθεί να καταβάλει τις δαπάνες της κοινής γεωργικής πολιτικής, βοηθούμενος, ενδεχομένως, από έναν ή περισσότερους άλλους οργανισμούς·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 3 του κανονισμού (ΕΟΚ) αριθ. 861/83 τροποποιείται ως εξής:
1. Η παράγραφος 2 αντικαθίσταται από το ακόλουθο κείμενο:
«2. Για την περίοδο 1982/83 οι προτάσεις πρέπει να περιέλθουν στον αρμόδιο οργανισμό πριν από την 1η Αυγούστου 1983.
Για την περίοδο 1983/84 οι προτάσεις πρέπει να περιέλθουν στον αρμόδιο οργανισμό πριν από την 1η Δεκεμβρίου 1983 και για την περίοδο 1984/85 πριν από την 1η Νοεμβρίου 1984.»
2. Προστίθεται η ακόλουθη παράγραφος 5:
«5. Σύμφωνα με τον παρόντα κανονισμό, με τον όρο "αρμόδιος οργανισμός" εννοείται ο οργανισμός που αναφέρεται στο άρθρο 4 του κανονισμού (ΕΟΚ) αριθ. 729/70, βοηθούμενος, ενδεχομένως, από έναν ή περισσότερους οργανισμούς που ορίζει το Κράτος μέλος. »
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 14 Ιουλίου 1983.

Labels: 7
17
15